kardosdrur/scandi-wiki huggingface dataset:
Stanley Most

Stanley Most (født Nicklas Stanley Most Hoffgaard; 7. februar 1991) er en dansk rapper og sanger.

Stanley Most fik sit gennembrud via YouTube, i samme periode hvor navne som Skør Mand (senere Ukendt Kunstner), Kidd og Kesi opstod. Han lavede primært musik i genren grime, og det var for alvor ep'en "Det det næste", som han udgav med Rune RK, der gav ham et gennembrud.

Det var først sangen "Tivoli" der blev spillet ofte på P1 og nåede iTunes-toplisterne, men senere "Kom kom", som blev et hit i 2011.

Stanley Most meldte i 2018, at han stoppede som rapper for i stedet at lavet noget andet.

Diskografi

Album 
 100% (2013)
Monster I Byen (2014)

Singler

EP'er 

 Det det næste (med Rune RK) (2011)
 2 Slaskere (2012)
 Sabotør (2014)

Mixtape 

 Sæt Dig Ned! (2011)

Henvisninger 

Rappere fra Danmark
Henrik Day Poulsen

Henrik Day Poulsen (født 9. oktober 1965) er en dansk psykiater.

Poulsen har en ph.d. som han fik på baggrund af en afhandling om tvang i psykiatrien.
Han er deltidsansat ledende overlæge på det lukkede intensivafsnit Psykiatrisk Center København
og driver tillige en deltids speciallægepraksis i København.

Poulsen har skrevet flere bøger og fører en blog under Berlingske.

Henrik Day Poulsen er flere gange blevet nævnt i medierne, da hans arbejde er blevet kritiseret for at være sjusket. Han er ligeledes blevet kritiseret for at have givet diagnoser på et for tyndt grundlag.
https://www.bt.dk/danmark/tv-laegen-henrik-day-poulsen-faar-voldsom-kritik-fra-sundhedsvaesenet

Henvisninger 

Psykiatere fra Danmark
Faglitterære forfattere fra Danmark
Personer i Kraks Blå Bog
The Prince and Me 3: A Royal Honeymoon

The Prince and Me 3: A Royal Honeymoon (omdøbt The Prince and Me 3: Holiday Honeymoon når den vises på tv) er en romantiske komedie film fra 2008, instrueret af Catherine Cyran, som blev frigivet direkte til video.

Plot 
Omsider finder den nyligt kronet konge af Danmark , Edvard og hans kone og dronning, Dr. Paige Morgan, tid til at flyve til Belavia for at holde deres hemmelige bryllupsrejse. De tilbringer deres juleferie på et skisportssted, da de tager på en rundtur i Belavia, opdager Eddie og Paige, at den onde premierminister Polonius har givet ordre til at planere de dyrebare skove - for at bore efter olie. Så møder parret Paige ekskæreste, Scott. Eddie bliver straks jaloux - desuden han har mistanke om, at Scott ikke kan stoles på. Paige og Eddie må gøre alt, hvad de kan for at redde skoven, selv om det betyder at, der skal ses bort fra deres bryllupsrejse. Scott er en journalist, der er grunden til, at Eddie og Paige har bedt ham om at tiltrække medierne i et forsøge på, at stoppe ministrenes onde planer. Scott er dog kontrolleret af den onde præst og får at vide, at han skal udspionere parret. Scott forsøger derefter at bakke ud, men det mislykkes. Scott forsøger derefter at kysse Paige, og siger, at han er ked af, at han lod hende gå. Paige går væmmet væk, og prøver at finde Eddie, blot for at finde ham beruset.

Cast 
 Kam Heskin som Dronning Paige
 Chris Geere som Kong Edvard
 Adam Croasdell som Scott
 Todd Jensen som John Polonius
 Jonathan Firth som Søren
 Joshua Rubin som Oliver
 Valentin Ganev som Prins Georgiev
 Kitodar Todorov
 Shelly Varod som reporter
 Branco Vukovic som tysk reporter

Referencer

Eksterne links 
 

Amerikanske film fra 2008
Romantiske komediefilm fra USA
Engelsksprogede film
Stibo Systems

Stibo Systems A/S er en del af modervirksomheden Stibo A/S og har hovedkvarter i Højbjerg ved Aarhus.

Stibo Systems er et af verdens førende softwarevirksomheder inden for Master Data Management løsninger og deres MDM-system benyttes inden for produktion, distribution, detailhandel, turisme, bilindustrien og kolonialhandel industrien til styring af strategiske information på globalt plan.

Gennem Stibo A/S og Stibo Holding A/S er Stibo Systems A/S ejet af Stibo-Fonden, — en fond, som har til formål at sikre virksomhedens langsigtede udvikling og overlevelse samt bidrage til det omgivende samfund. Siden 1965 er hele virksomhedens overskud blevet reinvesteret i virksomheden og i velgørende organisationer over hele verden.

Eksterne henvisninger 
 Stibo Systems' hjemmeside

Referencer 

Danske virksomheder etableret i 1794
Virksomheder i Aarhus
Belgiens føderale parlament

Belgiens føderale parlament består af to kamre, Repræsentant-kammeret med 150 medlemmer og Senatet med 60 medlemmer.

Den føderale lovgivende magt udøves kollektivt af Kongen, Repræsentant-kammeret og Senatet. Belgiens føderale parlament er således ikke betegnelsen på noget bestemt organ, men derimod de to kamre som samledes i fælles møde, blandt andet når parlamentet skal tages i ed af kongen.

Begge kamrene i parlamentet holder sine møder i samme bygning, Palais de la Nation (fransk), Paleis der Natie (nederlandsk).

Henvisninger 
 Parlementets hjemmeside, fed-parl.be

Føderale parlament
Parlamenter
Politiske forsamlinger
Peter Lindroos

Paul Peter Christer Lindroos (født 26. februar 1944 i Pojo, Finland, død 17. november 2003 i Tjörnarp, Skåne, Sverige) var en finsk operasanger (tenor). Han debuterede i Helsinki i 1968.

Lindroos blev i 1971 ansat på Det Kongelige Teater i København, og blev efter en lang karriere som stjernetenor i 1996 ansat som professor ved Musikhøjskolen i Malmö og Lunds Universitet. Han er far til operasangeren Petri Lindroos.

Peter Lindroos døde af et trafikuheld i Skåne.

Referencer 

Operasangere fra Finland
Personer i Kraks Blå Bog (afdøde)
Omkomne ved trafikulykker i Sverige
Sauðárkrókur

Sauðárkrókur (I daglig tale Krókurinn) er en by i det nordvestlige Island.
I 2019 havde byen 2612 indbyggere. Byen er den største bebyggelse i storkommunen  Skagafjörður, som den har været en del af siden 1998. 

Sauðárkrókur er servicecentrum for regionen omkring Skagafjörður. Byens vigtigste erhverv er fiskeri, handel og industri. Foruden virksomheder der forarbejder fisk og krabber er der et mejeri, en stenuldsfabrik, et garveri og mange mindre virksomheder.

Der er et sygehus, et apotek, en folkeskole, et bibliotek, et sportscentrum med svømmehal og en golfbane. Sauðárkrókur har flere indkøbsmuligheder, hoteller, et gæstehus og en campingplads.

Trækirken Sauðárkrókskirkja fra 1892, har et berømt altermaleri, malet i 1895 af den danske maler Anker Lund. 1958 blev kirken udvidet mod øst og i 1990 mod vest.

Historie 
Sauðárkrókur blev i 1858 en officiel handelsplads. 1871 fandt den første permanente bosættelse ved Sauðárkrókur sted. Arni Árnason var smed og kromand. 1873 byggede en købmand det andet hus her og handlede fra sin stue. 

I 1900 boede her omkring 400 indbyggere, og bebyggelsen var ved at udvikle sig til en fuldt udbygget landsby med hospital, skole og kirke.

Havnen blev udvidet i  1940, og byen fik sine købsstadsrettigheder (kaupstaðurréttindi) i 1947. 

1998 blev Sauðárkrókur Kommune en del af storkommunen Skagafjörður.

Turisme 
I bymidten er der en skulptur af den islandske hest og flere gamle træhuse. 

Området er kendt for sine mange islandske heste. Der arrangeres udflugter til omegnen. Fra havnen er der i sommermånederne daglige ture til den ubeboede ø Drangey.

Et populært udflugtsmål er skovområdet Litli Skógur. Mod syd, ved vejen mod Varmahlíð, ligger museumsgården Glaumbær. Nordøst for Sauðárkrókur ved vejen til Siglufjörður ligger tørvekirken Gröf fra det 17. århundrede.

Venskabsbyer 
Byens venskabsby er Espoo i Finland.
Folkeskolen i Sauðárkrókur hedder Árskóli, den har siden 2011 haft et udvekslingssamarbejde med Højelse Skole ved Køge.

Eksterne henvisninger og kilder 

Byer på Island
Sven Erik Bystrøm

Sven Erik Bystrøm (født 21. januar 1992) er en norsk landevejscykelrytter fra Haugesund i Rogaland, der kører for det professionelle cykelhold .

Han blev U23-verdensmester i landevejscykling i Ponferrada, Spanien 26. september 2014. Allerede som junior var han omtalt som et af Norges største cykeltalenter. Han er på U23-landsholdet i landevejscykling.

I 2010 slog han flere af verdens bedste juniorer da han vandt en etape i Regio Tour, og i 2011 slog han som førsteårssenior Tour de France-veteranen Michael Rasmussen og flere andre professionelle ryttere i det danske løb Himmerland Rundt. Som den første norske seniordebutant siden Edvald Boasson Hagen formåede han at skrabe 10 UCI-point sammen.

Fra 1. august 2014 blev han stagiaire i Team Katusha og har fik en professionel kontrakt fra 2015.

Resultater 

2009
Greenland GP Sammenlagt
2. etape
Ringerike GP 2. plads sammenlagt
2010
 National mester i landevejsløb og holdtidskørsel, junior
Norges-cup Fana 5. plads (junior)
Oslo cykelfestival (junior) 5. plads (fællesstart)
Regio Tour 10. plads sammenlagt
3. etape
2. plads 2. etape
DnBNOR-cup

2011
 National mester i landevejsløb
Norges-Cup sammenlagt
 3. plads, Jæren sykkelfestival,
 4. plads, Eidsvollrittet
5. plads, Himmerland Rundt
12. plads, Rogaland Grand Prix

2012
Rund um den Henninger Turm U23

2014
 U23 Verdensmester Landevejsløb

Referencer

Eksterne henvisninger 

 

Mandlige cykelryttere fra Norge
Cykelryttere ved sommer-OL 2016
Deltagere for Norge ved sommer-OL 2016
Personer fra Haugesund
Tom Chaplin

Thomas Oliver "Tom" Chaplin (født 8. marts 1979 i Hastings, Sussex, England) er en engelsk sanger og sangskriver, bedst kendt som forsangeren for det engelske alternative rock band Keane, hvor han også er guitarist.

Eksterne henvisninger 

Sangere fra England
Raqqa

Raqqa eller  al-Raqqa () er de jure en by i det nordlige Syrien beliggende ved Eufrats nordlige bred omkring 160 km øst for Aleppo. Byen er hovedby i den syriske provins af samme navn. Raqqa havde 220.488 indbyggere i 2004.

Byen blev erobret fra syriske regeringsstyrker i marts 2013 af oprørere og i juni 2013 erklærede Islamisk Stat, at klager kunne indgives til deres hovedkvarterer i Raqqa. I 2017 fik Syriens Demokratiske Styrker fuld kontrol over byen.

Raqqa var hovedstad i Abbaside-kalifatet i år 796-809 i kalif Harun al-Rashid regeringstid.

Referencer

Eksterne henvisninger 

Byer i Syrien
Łobez

Łobez (, ) () er en by i voivodskabet Vestpommern i det vestlige Polen. Byen har 10.066(2019) indbyggere og er en del af Stettin storbyområde. Łobez er hovedsæde for amtet Powiat łobeski.

Łobez ligger ved floden Rega, 83 km fra den tyske grænse, 190 km fra Berlin og 94 km fra havnebyen Świnoujście, som har færgeafgange til København og Ystad.

Netto driver en butik i byen.

Demografi

Borgmestre

Monumenter

Berømte beboere 

 Franz Andreas von Borcke (1693–1766)
 Ferdinand Nemitz (1805–1886), politiker
 Felix Genzmer (1856–1929), arkitekt
 Otto Puchstein (1856–1911), arkæolog
 Walter Goehtz (1878–1946), politiker
 Fritz Puchstein (1893-1968), skuespiller
 Kazimierz Obuchowski, (1931-2014), psykolog
 Andrzej Gudański (1979), maler
 Zygmunt (Karol) Gryczyński (1958), fysiker
 Ignacy Gryczyński (1948), biolog.

Sport 

 MLKS "Światowid" – fodboldklub

Kilder

Eksterne henvisninger 

 Łobez online

Byer i Polen
Tidligere tyske byer
Bosnien-Hercegovinas parlament

Bosnien-Hercegovina Parlaments Forsamling (Parlamentarna skupština Bosne i Hercegovine) er Bosnien-Hercegovina parlament, det er et tokammersystem; det ene kammer er Repræsentanternes hus (Predstavnički dom/Zastupnički dom) med 42 medlemmer der vælges af folket for en fireårig periode, det andet kammer er Folkenes hus (Dom Naroda) med 15 medlemmer, der vælges af politikerne.

Henvisninger 
 Hjemmeside, parlament.ba

Bosnien-Hercegovinas politik
Parlamenter
Politiske forsamlinger
Det Glemte Kvarter

Det Glemte Kvarter er et dansk orkester, der kombinerer musik og poesi. Gruppen består af digteren Søren Ulrik Thomsen og musikerne Maja Hartnack, Mikkel Grevsen, Anders Kirkegaard, Janus Rønn Lind, Malene Brask Olsen og Erik Olevik.

Orkesteret er opkaldt efter digtet Glemt Kvarter fra Thomsens debutdigtsamling City Slang fra 1981.

I 2013 udgav Søren Ulrik Thomsen og Det Glemte Kvarter dobbelt-cd'en Rystet Spejl. Musik og poesi på Gyldendal. Udgivelsen indbragte en Danish Music Award i kategorien Året danske vokaljazzudgivelse.

Gruppen bevægede sig i årene derefter over i en mere beatet og elektronisk retning og begyndte at tage fat på digte fra Søren Ulrik Thomsen tidligere samlinger fra 80'erne og 90'erne. I september 2016 udgav de albummet POWER på Gyldendal (CD/vinyl) og Sony Music (digitalt) med numre fra Thomsens bagkatalog såvel som 3 numre fra Thomsens seneste bog En hårnål klemt inde bag panelet.

Referencer 

Musikgrupper fra Danmark
Musikgrupper fra 2010
Hildesheim Domkirke

Hildesheim Domkirke er en kirke i byen Hildesheim i den tyske delstat Niedersachsen. Den er domkirke i bispedømmet Hildesheim. Den første kirke på stedet blev påbegyndt allerede i 872. Den nuværende kirke og kunst er sammen med St. Michaelskirken fra 1985 på UNESCOs liste over verdens kulturarv.

Historie

Bygning 

Hildesheimerdomkirken St. Maria blev bygget 872 af biskop Altfrid og ombygget og udvidet mellem 11. og 14. århundrede. Alle efterfølgende bygninger blev rejst på samme fundament. Den omkringliggende bispegård viser tydelig strukturen af Bernward von Hildesheims (død 1022) katedralfæstning.

Ødelæggelser under anden verdenskrig 

Under anden verdenskrig blev katedralen næsten fuldstændig ødelagt. Det skete i et bombardement 22. marts 1945. Grundsten for genrejsningen blev lagt 16. juli 1950, og kirken ble nyindviet 27. marts 1960. Genrejsningen er udført i antaget romansk stil; der er set bort fra senere faser i barok. Med henblik på bispedømmets 1200-årsjubileum i 2015 planlægges yderlige renoveringer og ombygninger.

Den tusindårige rosenbusk 

Kirkebygningen er kendt for den såkaldte tusindårige rosenbusk som vokser på ydervæggen til apsis, indenfor korsgangen. Nøjagtig alder kan ikke måle, men der findes bevis gennem mindst 400 år. Busken skal være verdens ældste kendte rose.

Legenden nævner år 815. På den tid skal kejseren Ludvig den Fromme have fået læst en messe i forbindelse med at han var på jagt midt i skoven. Han havde med et relikvie, og hængte det op på en vildrosekvist. Efter messen kunne han ikke få relikviet løs. Dette så kejseren som et tegn på at han skulle grundlægge et bispedømme der, ikke i Elze som oprindelig planlagt. Bispedømmet skulle vies til Guds mor Maria, som rosen er et symbol for.

Efter at katedralen blev ødelagt under bombardement i 1945, var der kun en brændt stump tilbage af rosen, og man frygtede at bombardementet var blevet dens endeligt. Men rødderne var stort set uskadt, og de begyndte at skyde kviste igen efter kort tid. Siden er nye grene blevet markeret med skilte som viser årstallet da de begyndte at vokse. Da befolkningen så de nye skud, blev det taget som tegn på en god ny begyndelse og rosen har siden været et symbol for byen.

Kunst 

Verdensberømt er følgende objekter af bronze fra biskop Bernwards tid (993–1022):
 Bernwardsdøren fra 1015 som viser frelsehistorien
 Kristussøjlen fra 1020 som viser Kristi gerninger

Eksterne kilder/henvisninger 

 verdensarven Hildesheim
 Billeder 
 Bispedømmets hjemmeside
 Katedralmuseets hjemmeside
 Katedralkirkens klokker 

Verdensarvsområder i Tyskland
Hildesheim
Domkirker i Tyskland
Bulgariens parlament

Bulgariens Nationalforsamling (, Narodno Sabranie) er Bulgariens parlament, parlamentet består af et kamre med 240 medlemmer, som vælges for en fireårig periode. Parlamentet bygget på et etkammersystem. Nationalforsamlingen blev oprettet i 1879 med det Tarnovo forfatningen, det reguleres dog igennem landets grundlov, der blev vedtaget i 1991.

Referencer

Eksterne henvisninger 
 Officiel hjemmeside 

Bulgariens politik
Parlamenter
Politiske forsamlinger

Etableret i 1879
Kroatiens parlament

Kroatiens parlament (kroatisk: Sabor (forsamling)) er Kroatiens folkevalgte lovgivende forsamling. Sabor har et etkammersystem med 151 medlemmer.

Parlamentet i Kroatiens historie går helt tilbage til 1200'tallet. Det nuværende parlament regnes dog først for grundlagt i 1990, da landet opnåede selvstændighed efter Jugoslaviens sammenbrud.

I 2000-01 blev foretaget en forfatningsændring, hvor det nuværende parlamentariske system med et kammer blev indført.

Kroatiens politik
Parlamenter
Politiske forsamlinger
Repræsentanternes hus (Cypern)

Repræsentanternes Hus (Græsk: Βουλή των Αντιπροσώπων Voulī́ tōn Antiprosṓpōn; Tyrkisk: Temsilciler Meclisi) er parlamentet eller nationalforsamlingen på Cypern. Parlamentet har et kammer, det har 83 medlemmer som vælges for en femårig periode; 56 af medlemmerne som folkevalgte repræsentanter og 3 observatører som repræsenterer de maronittiske, latinske og armenske minoriteter. Den tyrkiske folkegruppe har 24 pladser i parlamentet, men disse pladser står ubesatte.

Henvisninger 
 Hjemmeside , parliament.cy

Cyperns politik
Parlamenter
Politiske forsamlinger
Siciliansk (sprog)

Siciliansk er et romansk sprog, der tales på Sicilien, men der savner status som officielt sprog. Sproget har influenser fra græsk, latin, arabisk, spansk og fransk.

Centralromanske sprog
Sprog i Italien
Siciliansk

Siciliansk kan henvise til:

 Sicilien – ting eller personer fra den italienske ø Sicilien
 Siciliansk (sprog) – et romansk sprog der tales på Sicilien
 Siciliansk (skak) – åbning i skak (1. e4 c5 i algebraisk skaknotation)
Georgiens parlament

Georgiens parlament (Georgisk: საქართველოს პარლამენტი) er Georgiens lovgivende forsamling. Forsamlingen består af et kammer, og har 150 medlemmer, 77 valgt som folkevalgte repræsentanter, og 73 valgt i enkelt-valgkredse. Alle medlemmer af parlamentet vælges for en fireårig periode. Siden maj 2012 har parlamentet mødtes i den nye parlamentsbygning i Kutaisi. Siden oktober 2012 har formanden for parlamentet været David Usupashvili.

Henvisninger 

Georgiens politik
Parlamenter
Politiske forsamlinger
Grækenlands parlament

Grækenlands parlament (, , "Hellenernes Parlament") er Grækenlands lovgivende forsamling. Parlamentet har et kammer med 300 medlemmer, som vælges af folket i valg for en fireårig periode.

Parlamentet vælger landets præsident for fem år ad gangen. Landets regering udgår fra og er ansvarlig overfor parlamentet.

Parlamentet har til huse i Det Gamle Slot, der ligger på Grundlovspladsen i landets hovedstad Athen. 

I årene 1844–63 og 1927–35 var parlamentet delt i et overhus (Senatet) og et underhus (Chamber of Deputies), parlamentet har dog beholdt sit navn Vouli.

Henvisninger 

 

Grækenlands politik
Parlamenter
Politiske forsamlinger
Oireachtas

Oireachtas er Irlands nationale parlament, som består af to kamre med i alt 226 medlemmer, Dáil Éireann (Underhuset) med 166 medlemmer og Seanad Éireann (Overhuset) 60 medlemmer. Det nuværende parlament blev etableret i 1937.

Henvisninger 
 Hjemmeside, oireachtas.ie

Irlands politik
Etableret i 1937
Parlamenter
Politiske forsamlinger
Besir Zeciri

Besir Zeciri (født 6. juli 1990) er en dansk skuespiller.

Karriere 
Zeciris forældre er albanere fra Nordmakedonien. Han voksede op i Avedøre Stationsby. Han startede sin film- og teaterkarriere i en ung alder, da han blev en del af teatergruppen C:NTACT Taskforce, som består af unge mellem 15 og 25 år. Han turnerede rundt i hele Danmark med teatergruppen, hvor han optrådte ca. 200 gange sammen med dem. Det var i den tid han fandt ud af, at han ville være skuespiller. Siden har han haft teaterroller i bl.a. "Ondt Blod" på Betty Nansen Teatret 2012-13, hvor han havde rollen som Hassan. 

Han fik sin kortfilmdebut i 2014, da han medvirkede i kortfilmen "Adils krig", og debuterede for et større publikum i rollen som Zlatko i tv-serien 1864. Han havde en mindre rolle i Erik Clausens film Mennesker bliver spist (2015) og i Aminas breve (2017). 

I 2014 deltog han i TV 2s underholdningsprogram Vild med dans 2014, hvor han dannede par med Mie Moltke.

Filmografi

Film 
 Adils krig (kortfilm fra 2014) - Adil
 Mennesker bliver spist (2015) - biltyv
 Aminas breve (2017) - Erkan
 Kød og blod (2019)
 Kød & blod (2020)

Tv-serie 
 1864 (2014) - Zlatko
 Broen III (2015) afsnit 3-5 - Mehmet
 Grethe (2016) - Ammar
 Gidseltagningen (2017) - Rami
 Greyzone (2017) - Deni Leka
 Når støvet har lagt sig (2020) afsnit 1-9 - Alban

Teater 
 2009-14 C:NTACT - Flere roller i flere skuespil
 2010 Elektra - Instrueret af Niclas Bendixen, opført på Betty Nansen Teatrets Edison scene. Seks unge performere fra teatrets ungdomsafdeling C:NTACT medvirkede med dans.
 2012-13 Ondt Blod - Spillede rollen som Hassan. Instrueret af Kamilla Bach Mortensen, opført på Betty Nansen Teatret.
 2014-15 De Overlevende - Spillede rollen som Adam. Instrueret af Frede Guldbrandsen. Opført på Betty Nansen Teatret.

Noter

Eksterne henvisninger 
 Om Besir Zeciri 
 

Skuespillere fra Danmark
Fladfisk

Fladfisk, Heterosomata, eller flynderfisk er en artsrig gruppe, som er karakteriseret ved en flad krop, der er sammentrykt fra siderne; en fladfisk svømmer altså ikke på maven, men på siden. Fladfisk har ikke en svømmeblære.

Fladfisk lever og jager på bunden. De fleste arter lever i havet, men nogle fladfisk træffes også i ferskvand. Der findes næsten 700 arter af fladfisk. I Danmark kendes 15 arter.

Se også 

 Højrevendte fladfisk
Alicia

Alicia er et pigenavn, der er udbredt i Spanien og England og er den latinske form af Alice . I følge Danmarks Statistik er der i 2019, 433 dansker med fornavnet Alicia .

Kendte personer med navnet 
 Alicia Keys (født 25. januar 1981), amerikansk R&B og Soul sanger
 Alicia Vikander (født 3. oktober 1988), svensk skuespillerinde
 Alicia Coutts (født 14. september 1987), australsk svømmer
 Alicia Pillay (født 24. marts 1980), sydafrikansk tennisspiller
 Alicia Silverstone (født den 4. oktober 1976), amerikansk skuespillerinde
 Alicia Yánez (født 10. december 1929 i Quito), ecuadoriansk digter, novelleskriver og journalist.
 Alicia de Larrocha (23. maj 1923 – 25. september 2009) spansk pianist

Kilder 

Pigenavne
Natura 2000-område nr. 63 Sønder Feldborg Plantage

Natura 2000-område nr. 63 Sønder Feldborg Plantage  er et habitatområde (H56) og fuglebeskyttelsesområde (F42) der er beliggende nord for Herning mellem Karup og Holstebro. Området består dels af nåletræsplantage og dels af lysåbne arealer, og har et samlet areal på 120 ha, og er ejet af Naturstyrelsen.

Store dele af arealet er rester af et større gammelt moseområde, Hammermose, der delvist er drænet og opdyrket til enten landbrugs- eller skovbrugsformål. Arealet ligger således også i direkte tilknytning til en de af den tidligere Hømose, der dog for størsteparten ligger udenfor Natura 2000 området. Området er udpeget for at beskytte de tilbageværende arealer med hængesæk og mosaikken af hedetyper. Disse naturtyper er samtidig potentielle levesteder for tinksmed, der dog ikke er fundet på stedet i de senere år. I den nordlige ende er der opsat et tårn med en fin udsigt over hedemosen.

Natura 2000-området ligger i den nordlige ende af den meget større plantage, og der ligger flere småsøer, hvor den største er Lillesø på ca. 3 ha. Her ligger rester af to studefolde, som blev brugt frem til 1870, da en gamle studevej fra Salling passerede her forbi .

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Herning Kommune, og naturplanen koordineres med vandplanen for 1.2 Hovedvandopland Limfjorden

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2016-21

Natura 2000-planer
Lokaliteter i Herning Kommune
EU-habitatområder i Danmark
Fuglebeskyttelsesområder i Danmark